**ELŐTERJESZTÉS**

**Körmend Város Önkormányzata Képviselő-testülete 2023. szeptember 6-i ülésére**

**Tárgy:** üzemeltető kérdésköréről döntéshozatal

Tisztelt Képviselő-testület!

A Rába parton az Önkormányzat 2 pályázattal több mint 560 m Ft. értékben beruházást valósított meg, amellyel új turisztikai épület épült, és annak környezete is megújult, ill. a Rába parton is turisztikai pihenést szolgáló beruházásokra került sor (játszótéri eszközök, sportpálya építés, pihenőeszközök építése stb.)

Természetesen a pályázat kötelező fenntartású, eleve azért valósult meg, hogy hosszú időkre szolgálja a pihenés és kikapcsolódás lehetőségét.

Ugyanígy a barnamezős beruházás is turisztikai beruházás volt, más kérdés, hogy Körmend esetében ennek legnagyobb kiadási tétele a volt cipőgyári épületek elbontása volt (nettó 296 m Ft), és így csak minimális összeget lehetett fordítani a turisztikai elemre (színpadbeszerzés, új fogadóépület létesítés).

A beruházásokat működtetni kell, ezért a Képviselő-testületnek döntenie kell az üzemeltető személyéről. A turisztikai beruházás során az új Ökocentrum építése nettó beruházás volt, azaz itt áfásan lehet csak bérbe adni az épületet, míg a barnamezős beruházás nem nettó elszámolású.

Javaslom, hogy mindkét beruházás esetében a Batthyány Örökségközpont Kft-t bízza meg az Önkormányzat a működtetéssel, mint saját tulajdonú céget. A cégben elengedhetetlenül fontos lesz marketing szakember alkalmazása, hogy turisztikai oldalról a működtetés megfelelő legyen, erre az Önkormányzatnak áldoznia kell.

Kérem a Testületet, hogy döntsön az üzemeltetés kérdéskörében.

**HATÁROZATI JAVASLAT**

1. Körmend Város Önkormányzata Képviselő-testülete úgy dönt, hogy a az Önkormányzat turisztikai projektje (TOP-1.2.1-15-VS1-2019-00012 számú „Ökoturisztikai centrum fejlesztése Körmenden” című projekt) eredményeképpen létrejött új turisztikai központ üzemeltetésével a Batthyány Örökségközpont Kastélyfejlesztő és Üzemeltető Nonprofit Korlátolt Felelősségű Társaságot bízza meg 2023. október 1-étől kezdődően. Az Üzemeltető az üzemeltetésbe adott ingatlan használatáért bérleti díjat köteles fizetni 20.000 Ft + ÁFA/hó összegben. A Képviselő-testület felhatalmazza a Polgármestert az üzemeltetési szerződés megkötésére azzal, hogy az üzemeltetési szerződésben foglaltakról a Képviselő-testületet tájékoztatni kell.
2. Körmend Város Önkormányzata Képviselő-testülete úgy dönt, hogy a az Önkormányzat barnamezős projektje (TOP-2.1.1-16-VS1-2017-00002 számú „Ökoturisztikai centrum fejlesztése Körmenden” című projekt) eredményeképpen létrejött turisztikai színtér üzemeltetésével a Batthyány Örökségközpont Kastélyfejlesztő és Üzemeltető Nonprofit Korlátolt Felelősségű Társaságot bízza meg 2023. október 1-étől kezdődően. Az üzemeltetésbe adott ingatlan használatát a Képviselő-testület - ellenkező döntésig - ingyenesen biztosítja az Üzemeltetőnek, segítve ezzel is az üzemeltetés kezdetét. A Képviselő-testület felhatalmazza a Polgármestert az üzemeltetési szerződés megkötésére azzal, hogy az üzemeltetési szerződésben foglaltakról a Képviselő-testületet tájékoztatni kell.

Körmend, 2023. 08. 10.

**Bebes István**

**polgármester**